Imtella' Ġunju 29, 2021 Il-Kap tal-Oppożizzjoni u tal-PN Bernard Grech għada se jkun qed jiltaqa' mal-imsieħba socjali tal-MCESD dwar id-deċiżjoni tal-Financial Action Task Force (FATF) li poġġa lil Malta fuq il-lista l-griza. Dan wara talba li l-istess Dr Grech għamel liċ-Ċermen tal-MCESD James Pearsall f'ittra li bagħtlu. Fl-ittra Dr Grech qal li b'diskussjoni infurmata u inklussiva biss tista tibda titfassal it-triq 'l quddiem biex Malta terġa ssib postha fil-lista l-bajda ta' ġurisdizzjonijiet li jimmeritaw il-fiducja tal-investituri internazzjonali. Dr Grech qal li l-Oppożizzjoni tinsab lesta li tirrispondi għall-din l-isfida storika li jekk ma tiġix indirizzata b'serjeta tista' thedded eluf ta' impjiegi u negozji f'Malta. Iċ-Ċermen tal-MCESD aċċetta t-talba tal-Kap tal-Opposizzjoni li mistenni jindirizza lill-imsieħba soċjali għall-ħabta tan-12.30 p.m.